Da li upozorenja na paklicama cigareta pomažu odvikavanje od pušenja?
Većina zemalja zahteva upozorenje na svakoj paklici cigareta. Medjutim, istraživanje pokazuje da efikasnost tih upozorenja varira.
Da li upozoravajuće nalepnice o zdravstvenim rizicima od cigareta pomažu ljudima da prestanu da puše? Novo istraživanje pokazalo je da one barem navode ljude da razmišljaju o tome šta rade. Medjutim, Svetska zdravstvena organizacija zabrinuta je da bi novac koji se koristi za tretiranje kancera i drugih bolesti uzrokovanih duvanom, mogao bolje da se iskoristi za tretiranje bolesti koje trenutno nemaju prevenciju. Evo šta kaže jedan od vodećih istraživača korišćenja duvana «Očekuje se da će milijarda ljudi umreti od upotrebe duvana širom sveta u ovom veku». Psiholog Džefri Fong predvodi veliko medjunarodno istraživanje radi provere mera za kontrolu duvana u više od 100 zemalja. On je izneo statističke podatke koji pokazaju da je pušenje drugi vodeći uzrok smrti na svetu, uzrok smrti i patnje koji bi mogao da se predupredi. Većina zemalja zahteva upozorenje o rizicima po zdravlje na svakoj paklici cigareta. Medjutim Fongovo istraživanje pokazalo je da je efikasnost tih etiketa veoma različita. U Sjedinjenim Državama, etikete upozorenja su odštampane na strani svake paklice. A, evo šta neki pušači kažu o tim etiketama. «Znam da je tu ali ja ne gledan u nju». «Znate, ja ne obraćam mnogo pažnje na etikete ovde u Sjedinjenim Državama, zato što ih i ne vidim». Fongovo istraživanje je pokazalo da je to tipičan odgovor Amerikanaca. Sada, pogledajte šta Kanadjani vide kada puše: grafičke slike bolesti desni… raka pluća, dece i beba koje su izložene dimu iz druge ruke i informacije o duvanu … da je teže ostaviti duvan nego heroin ili kokain. Te slike pokrivaju polovinu pakovanja i teško ih je ignorisati. Mil Arsega, Kanadjanin se slaže. «Ja se zapitam svaki put kada vidim te etikete, trebalo bi da prestanem i mislim, o bože, te upozoravajuće etikete su strašne». Da bi upozoravajuće etikete bile efektivne, istraživači su pokazali da bi one trebalo da pokrenu vašu emocionalnu reakciju. To je oruđe koje duvanske kompanije koriste da bi prodavale cigarete. Profesor Pol Slovik sa univerziteta u Oregonu. «Naravno, oni koji prave reklame za duvan znaju to već godinama. Postoji čitav niz stvari za njihove reklame – povezati ljude sa pozitivnim slikama, znate, prelepi ljudi rade uzbudljive stvari na prelepim mestima uz svoje duvanske proizvode». Profesor Slovik je koautor jedne druge studije koja je pokazala da upozoravajuće etikete i ostali mediji mogu da smanje broj tinejdžera koji puše. Takodje oni mogu da ohrabre pušače da ostave duvan. Svetska zdravstvena organizacija predložila je zakon kojim se zahteva da upozoravajuće nalepnice pokrivaju najmanje trećinu prve i zadnje strane paklice cigareta. Od 168 zemalja koje su ga potpisale samo 145 ga je ratifikovalo. Sjedinjene Države su ga potpisale ali ga nisu i ratifikovale.